
     Bucureşti, 17.03.2015                                                         
Nr. 4c-3/82/2015
AVIZ
asupra propunerii legislative pentru completarea prevederilor Ordinului nr. 290/2013 pentru aprobarea unor tarife aplicate de către Compania Naţională de Autostrăzi şi Drumuri Naţionale din România – S.A

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu propunerea legislativă pentru completarea prevederilor Ordinului nr. 290/2013 pentru aprobarea unor tarife aplicate de către Compania Naţională de Autostrăzi şi Drumuri Naţionale din România – S.A, transmisă cu adresa P.l.x. 224/2015, înregistrată sub nr. 4c-3/82/2015. Avizul va fi transmis Comisiei pentru transporturi şi infrastructură, care este sesizată în fond cu această propunere legislativă.
Senatul, în şedinţa din data de 04 martie 2015, a respins propunerea legislativă.

Consiliul Legislativ, cu adresa nr. 1115/03.10.2014, a avizat negativ propunerea legislativă.

Propunerea legislativă are ca obiect de reglementare completarea prevederilor Ordinului nr. 290/2013 pentru aprobarea unor tarife aplicate de către Compania Naţională de Autostrăzi şi Drumuri Naţionale din România – S.A, în sensul instituirii unei excepţii de la plata pentru trecerea podului peste Dunăre de la Feteşti şi pentru locuitorii acestui oraş.
Examinarea propunerii legislative a avut loc în sedinţa comisiei din data de 17.03.2015.
În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative. 

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

PREŞEDINTE

IULIAN IANCU

Consilier parlamentar Bivolaru Ioan
Consilier parlamentar Cristina Donea

PAGE  
1

